钦定古今图书集成/历象汇编/历法典/第063卷 > 图
## 钦定古今图书集成/历象汇编/历法典/第063卷 > 图

六分○八秒

如图甲丙太阴半径减甲乙两心之距馀乙丙为九分○七秒加乙丁太阳半径〈一十五分三十秒〉得丙丁，为二十四分三十七秒。〈度数之分〉即月体掩日之分，故以“三十一。”〈全径〉“为法，以十二平分为实，算得九分三十二秒，即

太阳实食之分，较形中所见食多一分三十二秒矣。
或问测食常法，因难分食与未食之径，不待言矣。今
室中测食，虽能明分之，而所见食分非真食分，所测
径非真径，则古测又奚足用？”曰：因分得日月两径大
小之比例及明暗之界，即推真食分及真径之根。盖
古之定日月两径，多依此测，不能无差，今从而改之，
此外尚有测其径之多法。〈见月离历指〉

以真《视径》比例推食之实分。

测食者，于室中任用器之长短、孔之大小，不必拘远
近之比例，而惟以“先列视径表定食分”为止法。以所
测之光形作圈，以光景之界弧求心。〈几何三卷二十五题〉即太
阴心亦作圈，必量两圈径。〈用比例尺或预分定数百平分之线〉得各分
数若干，总而半之，即于两曜视半径并分数等。何为
分数等也？日食形内，光与景各失其本，然止以边论
则犹是。若两心相距则非矣。盖两心相距与原形恒
有比例，因彼所张，此反损各半径与原半径不合，而
两并与原并数则有合焉，故以此总。〈两半径量之分〉与彼总。
〈两半径度数之分〉之比例各本分。〈或日或月〉推相应之半径。〈形中非真
半径〉与真半径比较，得差数，因以复推食分，加于测食
分，即得所食之实分矣。

假如万历十八年庚寅七月朔，苐谷门人在西土测
日食，见食六分正。

依十二径分。《大统》亦能见推食五分有奇，依十径分。

光景各半径并，得四十七分。太阳近最高，得半径一
十五分○二秒。太阴距最高四十馀度，得半径一十
五分二十五秒。两半径并为三十○分二十七秒，即
与前四十七分等。故“一为法，一为实。”求二十三分。〈太阴
或景任取之分〉相应度数之分若干算，得一十四分五十四
秒，比太阴视半径差三十一秒，而差数或加或减。于
太阳半径，则以真半径为法。〈当差数加也〉推得六分一十
三秒。

孔小，故《受景正》而测之，分比推算之分略近。

为“真食”之分。

又一法，用远镜或于密室，或在室外，但在外者必以
纸壳围窥筒，以掩馀耀，若绝无次光者，然而形始显
矣。盖玻璃原体厚，能聚光，使明分于周次光，又以本
形能易光，以小为大，可用以细测。

以小为大，非前所云光形周散也。因镜后玻璃得缺形，光以斜透其元形，无不易之，使大见《远镜本论》。

然距镜远近无论，止以平面与镜面平行，开阖长短，
俱取乎正。

“光中现昏白” ，“若云气” 则长，边有蓝色则短，进管时须开阖得正。

馀法与前同。崇祯四年辛未十月朔，在于历局测日
食，用镜二具，一在室中，一在露台，两处所测食分俱
得一分半。〈径分十分〉先依顺天府算，以太阳引数三宫二
十七度，取视半径一十五分四十二秒；以太阴引数
五宫一十九度，取半径一十七分五十八秒。半径俱
误用“大”，故并而减太阴当时视距度二十七分二十
二秒，馀六分一十八秒。因算得食二分。试依《新列表》
改之，则太阳得一十五分二十一秒，太阴得一十七
分一十七秒。并而复减视距度，馀五分一十六秒算